               COMISIA EUROPEANĂ
            Bruxelles, 27.5.2016
            COM(2016) 302 final
            2016/0155(NLE)
            Propunere de
            DECIZIE A CONSILIULUI
            privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Guvernul Republicii Filipine privind anumite aspecte ale serviciilor aeriene

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Ca urmare a hotărârilor Curții de Justiție în așa-numitele cauze „cer deschis”, la data de 5 iunie 2003 Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale existente privind serviciile aeriene cu un acord la nivelul Uniunii („autorizare orizontală”). Obiectivele acestor acorduri sunt să acorde tuturor transportatorilor aerieni din UE acces nediscriminatoriu la rutele aeriene dintre Uniunea Europeană și țările terțe și, prin urmare, să alinieze acordurile bilaterale privind serviciile aeriene încheiate între statele membre și țări terțe la legislația Uniunii.

               •Coerența cu dispozițiile existente în domeniul de politică vizat

                  Dispozițiile acordului înlocuiesc sau completează dispozițiile existente în cele zece acorduri bilaterale privind serviciile aeriene dintre statele membre și Republica Filipine.

               •Coerența cu celelalte politici ale Uniunii

                  Acordul va răspunde unui obiectiv fundamental al politicii externe a Uniunii în domeniul aviației, prin alinierea acordurilor bilaterale existente privind serviciile aeriene la legislația Uniunii.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

                  Articolul 100 alineatul (2) și articolul 218 alineatul (5) din TFUE

               •Subsidiaritatea (pentru competență neexclusivă)

                  Propunerea se bazează în întregime pe „autorizarea orizontală” acordată de Consiliu, ținând seama de aspectele reglementate de legislația Uniunii și de acordurile bilaterale privind serviciile aeriene.

               •Proporționalitate

                  Acordul va modifica sau va completa dispozițiile acordurilor bilaterale privind serviciile aeriene numai în măsura în care acest lucru este necesar pentru a asigura conformitatea cu legislația Uniunii.

               •Alegerea instrumentului

                  Acordul dintre Uniune și Republica Filipine este cel mai eficient instrument de armonizare a tuturor acordurilor bilaterale existente privind serviciile aeriene încheiate între statele membre și Republica Filipine cu legislația Uniunii.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluările ex post/verificările adecvării legislației existente

                  Nu se aplică.

               •Consultări cu părțile interesate

                  În conformitate cu articolul 218 alineatul (4) din TFUE, Comisia a purtat negocierile în consultare cu un comitet special. Industria de profil a fost, de asemenea, consultată în timpul negocierilor. Observațiile formulate în acest proces au fost luate în considerare. Statele membre vizate au verificat exactitatea trimiterilor la acordurile bilaterale privind serviciile aeriene. Industria de profil a subliniat importanța unui temei juridic solid pentru operațiunile sale comerciale.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea reglementărilor și simplificarea

                  Propunerea prevede o simplificare a legislației. Dispozițiile relevante ale acordurilor bilaterale privind serviciile aeriene dintre statele membre și Republica Filipine vor fi înlocuite sau completate de dispozițiile unui acord unic.

               •Drepturile fundamentale

                  Nu se aplică.

               4.IMPLICAȚIILE BUGETARE

                  Propunerea nu are implicații asupra bugetului Uniunii.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

                  Până la intrarea sa în vigoare, acordul se aplică cu titlu provizoriu începând cu prima zi a lunii ulterioare datei la care părțile și-au notificat reciproc încheierea procedurilor necesare în acest sens.

               Documente explicative (pentru directive)

                  Nu se aplică.

               Explicarea detaliată a dispozițiilor specifice ale propunerii

                  Relațiile internaționale în materie de aviație dintre statele membre și țările terțe au fost întotdeauna reglementate de acorduri bilaterale privind serviciile aeriene încheiate între statele membre și țări terțe, de anexele la acestea și de alte aranjamente bilaterale sau multilaterale conexe.

                  Totuși, clauzele de desemnare tradiționale din acordurile bilaterale între statele membre privind serviciile aeriene contravin legislației Uniunii. Aceste clauze permit unei țări terțe să respingă, să retragă sau să suspende permisele sau autorizațiile unui transportator aerian desemnat de un stat membru, dar care nu se află în proprietatea și sub controlul efectiv ale acelui stat membru sau ale resortisanților săi. S-a constatat că acest fapt reprezintă o discriminare față de transportatorii aerieni din UE stabiliți pe teritoriul unui stat membru, dar deținuți și controlați de resortisanți ai altor state membre. Acest fapt contravine articolului 49 din Tratatul privind funcționarea Uniunii Europene care garantează, pentru resortisanții statelor membre care și-au exercitat dreptul de stabilire, aplicarea în statul membru gazdă a unui tratament egal cu cel aplicat resortisanților statului membru respectiv.

                  În ceea ce privește alte aspecte, cum ar fi impozitarea carburantului pentru aviație sau acordurile comerciale obligatorii dintre companiile aeriene, respectarea legislației Uniunii ar trebui asigurată prin modificarea sau completarea dispozițiilor existente din acordurile bilaterale privind serviciile aeriene încheiate între statele membre și țări terțe.

                  În conformitate cu mecanismele și directivele din anexa la „autorizarea orizontală”, Comisia a negociat un acord cu Republica Filipine, care înlocuiește anumite dispoziții din acordurile bilaterale existente privind serviciile aeriene încheiate între statele membre și Republica Filipine. Articolul 2 din acord înlocuiește clauzele de desemnare tradiționale cu o clauză de desemnare a UE care permite tuturor transportatorilor din UE să beneficieze de dreptul de stabilire. Articolul 5 soluționează potențialele conflicte cu regulile de concurență ale Uniunii.

                  Negocierile privind acordul au fost încheiate cu succes; acesta ar trebui să fie semnat în numele Uniunii Europene. Prezentul act propune o decizie în acest sens.

                  Până la intrarea sa în vigoare, se propune, de asemenea, aplicarea acordului cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.

               2016/0155 (NLE)

               Propunere de

               DECIZIE A CONSILIULUI

               privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Guvernul Republicii Filipine privind anumite aspecte ale serviciilor aeriene

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)Prin decizia din 5 iunie 2003, Consiliul a autorizat Comisia să deschidă negocieri cu țările terțe în vederea înlocuirii anumitor dispoziții din acordurile bilaterale existente cu un acord la nivelul Uniunii.

               (2)În acest sens, Comisia a negociat, în numele Uniunii, un acord între Uniunea Europeană și Guvernul Republicii Filipine privind anumite aspecte ale serviciilor aeriene (denumit în continuare „acordul”) Negocierile au fost încheiate cu succes prin parafarea acordului la data de 10 februarie 2016.

               (3)Obiectivul acordului este de a alinia acordurile bilaterale privind serviciile aeriene încheiate între zece state membre și Republica Filipine la legislația Uniunii.

               (4)Prin urmare, acordul ar trebui semnat în numele Uniunii Europene, sub rezerva încheierii sale la o dată ulterioară.

               (5)Pentru ca acordul să poată produce beneficii cât mai curând posibil, acesta ar trebui să se aplice cu titlu provizoriu,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii, semnarea Acordului dintre Uniunea Europeană și Guvernul Republicii Filipine privind anumite aspecte ale serviciilor aeriene (denumit în continuare „acordul”), sub rezerva încheierii acordului menționat.

               Textul acordului este atașat la prezenta decizie.

               Articolul 2

               Secretariatul general al Consiliului stabilește instrumentul prin care se acordă puteri depline în vederea semnării acordului, sub rezerva încheierii acestuia, persoanei (persoanelor) indicate de negociatorul acordului.

               Articolul 3

               Până la intrarea sa în vigoare, părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.

               Articolul 4

               Președintele Consiliului desemnează persoana împuternicită să efectueze, în numele Uniunii, notificarea prevăzută la articolul 8 alineatul (2) din acord.

               Articolul 5

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 27.5.2016
            COM(2016) 302 final
            ANEXĂ
            la
            Propunerea de decizie a Consiliului
            privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Guvernul Republicii Filipine privind anumite aspecte ale serviciilor aeriene

               ANEXĂ

               la

               Propunerea de decizie a Consiliului

               privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Guvernul Republicii Filipine privind anumite aspecte ale serviciilor aeriene

               UNIUNEA EUROPEANĂ,

               pe de o parte, și

               GUVERNUL REPUBLICII FILIPINE

               (denumit în continuare „Filipine”),

               pe de altă parte

               (denumite în continuare „părțile”),

               CONSTATÂND că acordurile bilaterale privind serviciile aeriene, încheiate între o serie de state membre ale Uniunii Europene și Filipine, conțin dispoziții care contravin legislației Uniunii Europene,

               CONSTATÂND că Uniunea Europeană are competență exclusivă în ceea ce privește mai multe aspecte care pot fi reglementate prin acorduri bilaterale privind serviciile aeriene încheiate între statele membre ale Uniunii Europene și țări terțe,

               CONSTATÂND că, în temeiul legislației Uniunii Europene, transportatorii aerieni din statele membre ale Uniunii Europene stabiliți într-un stat membru din Uniunea Europeană beneficiază de dreptul de acces nediscriminatoriu la rutele aeriene dintre statele membre ale Uniunii Europene și țări terțe,

               AVÂND ÎN VEDERE acordurile dintre Uniunea Europeană și anumite țări terțe care prevăd, pentru resortisanții țărilor terțe respective, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația Uniunii Europene,

               RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Uniunii Europene și Filipine, care contravin legislației Uniunii Europene, trebuie să devină conforme cu aceasta în vederea stabilirii unui temei juridic solid pentru serviciile aeriene dintre Uniunea Europeană și Filipine, precum și pentru a păstra continuitatea respectivelor servicii aeriene,

               CONSTATÂND că, în temeiul legislației Uniunii Europene, transportatorii nu pot, în principiu, să încheie acorduri care ar putea afecta schimburile comerciale dintre statele membre ale Uniunii Europene și care au drept obiect sau efect împiedicarea, restricționarea sau denaturarea concurenței,

               RECUNOSCÂND că dispozițiile acordurilor bilaterale privind serviciile aeriene încheiate între statele membre ale Uniunii Europene și Filipine, care (i) solicită sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni pe rutele respective; sau (ii) întăresc efectele unor astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, denaturează sau restricționează concurența dintre transportatorii aerieni pe rutele în cauză, ar putea face ca regulile de concurență aplicabile întreprinderilor să devină ineficiente,

               CONSTATÂND că, în cadrul acestui acord, Uniunea Europeană nu are drept obiectiv mărirea volumului total al traficului aerian dintre Uniunea Europeană și Filipine, afectarea echilibrului dintre transportatorii aerieni din statele membre ale Uniunii Europene și cei din Filipine sau negocierea modificărilor aduse dispozițiilor privind drepturile de trafic din acordurile bilaterale existente privind serviciile aeriene.

               CONVIN DUPĂ CUM URMEAZĂ:

               ARTICOLUL 1

               Dispoziții generale

               (1)
                     În scopul prezentului acord, „state membre” înseamnă state membre ale Uniunii Europene, iar „tratate UE” înseamnă Tratatul privind Uniunea Europeană și Tratatul privind funcționarea Uniunii Europene.

               (2)
                     În acordurile enumerate în anexa 1, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Uniunii Europene.

               (3)
                     În acordurile enumerate în anexa 1, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de statul membru respectiv.

               ARTICOLUL 2

               Desemnarea de către un stat membru

               (1)
                     Dispozițiile alineatelor (2) și (3) ale prezentului articol înlocuiesc dispozițiile corespondente ale articolelor enumerate în anexa 2 literele (a) și, respectiv, (b) în ceea ce privește desemnarea unui transportator aerian de către un stat membru, autorizația și permisele acordate acestuia de către Filipine și refuzul, revocarea, suspendarea sau limitarea autorizațiilor sau a permiselor transportatorului aerian.

               (2)
                     De îndată ce primește o desemnare de la un stat membru, Filipine acordă autorizațiile și permisele corespunzătoare într-un termen procedural minim, cu condiția ca:

               (i)
                     transportatorul aerian să fie stabilit, în temeiul tratatelor UE, pe teritoriul statului membru care a efectuat desemnarea și să dețină o licență de operare valabilă în conformitate cu legislația Uniunii Europene; și

               (ii)
                     statul membru care a eliberat certificatul de operator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; precum și

               (iii)
                     transportatorul aerian să fie deținut, în mod direct sau prin intermediul unui acționariat majoritar, de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state și să fie controlat efectiv de respectivele state și/sau de resortisanți ai acestora.

               (3)
                     Filipine poate refuza, revoca, suspenda sau limita autorizațiile sau permisele unui transportator aerian desemnat de un stat membru dacă:

               (i)
                     transportatorul aerian nu este stabilit, în temeiul tratatelor UE, pe teritoriul statului membru care a efectuat desemnarea sau nu deține o licență de operare valabilă în conformitate cu legislația Uniunii Europene; sau

               (ii)
                     statul membru care a eliberat Certificatul de operator aerian nu efectuează sau nu asigură un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare; sau

               (iii)
                     transportatorul aerian nu este deținut, în mod direct sau prin intermediul unui acționariat majoritar, sau nu este controlat efectiv de state membre și/sau de resortisanți ai statelor membre și/sau de alte state enumerate la anexa 3 și/sau de resortisanți ai acestor alte state; sau

               (iv)
                     transportatorul aerian este deja autorizat să opereze în temeiul unui acord bilateral între Filipine și un alt stat membru, iar Republica Filipine poate demonstra că, prin exercitarea drepturilor de trafic în temeiul prezentului acord pe o rută care include un punct din acel alt stat membru, transportatorul aerian ar eluda restricțiile privind drepturile de trafic impuse de celălalt acord.

               În exercitarea drepturilor sale în temeiul prezentului alineat, Republica Filipine nu face discriminări bazate pe naționalitate între transportorii aerieni din statele membre.

               ARTICOLUL 3

               Siguranța

               (1)
                     Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (c).

               (2)
                     Atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Republicii Filipine în temeiul dispozițiilor privind siguranța ale acordului dintre statul membru care a desemnat transportatorul aerian și Filipine se aplică în mod identic în ceea ce privește adoptarea, exercitarea sau menținerea standardelor de siguranță de către celălalt stat membru și în ceea ce privește autorizația de operare a transportatorului aerian respectiv.

               ARTICOLUL 4

               Impozitarea carburantului pentru aviație

               (1)
                     Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (d).

               (2)
                     Sub rezerva oricăror dispoziții contrare, niciuna dintre dispozițiile enumerate în anexa 2 litera (d) nu împiedică un stat membru să impună, pe bază nediscriminatorie, impozite sau taxe pe combustibilul furnizat pe teritoriul său pentru a fi utilizat de o aeronavă a unui transportator aerian desemnat de Filipine care operează între un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.

               ARTICOLUL 5

               Compatibilitatea cu normele în materie de concurență

               (1)
                     Prin derogare de la orice altă dispoziție contrară, niciuna din dispozițiile acordurilor enumerate în anexa 1 nu trebuie (i) să solicite sau să favorizeze adoptarea unor acorduri între întreprinderi, luarea unor decizii de către asociații de întreprinderi sau recurgerea la practici concertate care împiedică, denaturează sau restricționează concurența; (ii) să întărească efectele unor astfel de acorduri, decizii sau practici concertate; sau (iii) să delege unor operatori economici privați responsabilitatea de a lua măsuri care împiedică, denaturează sau restricționează concurența.

               (2)
                     Dispozițiile acordurilor enumerate în anexa 1 care sunt incompatibile cu alineatul (1) din prezentul articol nu se aplică.

               ARTICOLUL 6

               Anexe la acord

               Anexele la prezentul acord fac parte integrantă din acesta.

               ARTICOLUL 7

               Revizuire sau modificare

               Părțile pot, în orice moment, să revizuiască sau să modifice de comun acord prezentul acord.

               ARTICOLUL 8

               Intrarea în vigoare și aplicarea provizorie

               (1)
                     Prezentul acord intră în vigoare la data la care părțile și-au notificat reciproc, în scris, îndeplinirea procedurilor lor interne necesare în acest scop.

               (2)
                     Fără a aduce atingere alineatului (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.

               (3)
                     Prezentul acord se aplică tuturor acordurilor și înțelegerilor enumerate în anexa 1, inclusiv celor care, la data semnării prezentului acord, nu au intrat încă în vigoare.

               ARTICOLUL 9

               Denunțarea acordului

               (1)
                     Denunțarea unuia dintre acordurile enumerate în anexa 1 conduce la denunțarea simultană a tuturor dispozițiilor prezentului acord care se referă la respectivul acord menționat în anexa 1.

               (2)
                     Denunțarea tuturor acordurilor enumerate în anexa 1 conduce la denunțarea simultană a prezentului acord.

               DREPT PENTRU CARE, subsemnații, autorizați în mod corespunzător, semnează prezentul acord.

               Adoptat în dublu exemplar la […], la data de […], în limbile bulgară, spaniolă, cehă, daneză, germană, estonă, greacă, engleză, franceză, croată, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, finlandeză și suedeză, toate textele fiind în mod egal autentice.

               PENTRU UNIUNEA EUROPEANĂ:
                     PENTRU REPUBLICA FILIPINE:

               Anexa 1

               Lista acordurilor menționate la articolul 1 din prezentul acord

               Acorduri privind serviciile aeriene și alte înțelegeri încheiate între Republica Filipine și state membre ale Uniunii Europene, cu modificările sau amendamentele ulterioare, care, la data semnării prezentului acord, au fost încheiate, semnate sau parafate:

               -
                     Acordul privind transportul aerian dintre Guvernul Federal al Austriei și Guvernul Republicii Filipine semnat la Manila la 12 august 1992, denumit în continuare „Acordul Filipine-Austria” în anexa 2;

               -
                     Acordul privind transportul aerian dintre Guvernul Regatului Belgiei și Guvernul Republicii Filipine semnat la Manila la 30 ianuarie 1970, denumit în continuare „Acordul Filipine-Belgia” în anexa 2;

               -
                     Acordul privind transportul aerian dintre Guvernul Republicii Federale Cehoslovacia și Guvernul Republicii Filipine semnat la Praga la 23 aprilie 1992, denumit în continuare „Acordul Filipine-Republica Cehă” în anexa 2;

               -
                     Acordul privind transportul aerian dintre Guvernul Regatului Danemarcei și Guvernul Republicii Filipine semnat la Oslo la 8 mai 1969, denumit în continuare „Acordul Filipine-Danemarca” în anexa 2;

               -
                     Acordul privind transportul aerian dintre Republica Filipine și Regatul Suediei, semnat la Oslo la 8 mai 1969, denumit în continuare „Acordul Filipine-Suedia” în anexa 2;

               -
                     Acordul privind transportul aerian dintre Republica Federală Germania și Republica Filipine semnat la Manila la 6 august 1971, denumit în continuare „Acordul Filipine-Germania” în anexa 2;

               -
                     Acordul privind transportul aerian dintre Guvernul Republicii Elene și Guvernul Republicii Filipine semnat la Atena la 8 octombrie 1949, denumit în continuare „Acordul Filipine-Grecia” în anexa 2;

               -
                     Acordul privind transportul aerian dintre Guvernul Republicii Ungare și Guvernul Republicii Filipine semnat la Budapesta la 21 mai 1992, denumit în continuare „Acordul Filipine-Ungaria” în anexa 2;

               -
                     Acordul privind transportul aerian dintre Guvernul Marelui Ducat al Luxemburgului și Guvernul Republicii Filipine semnat la Luxemburg la 21 noiembrie 2001, denumit în continuare „Acordul Filipine-Luxemburg” în anexa 2;

               -
                     Acordul dintre Guvernul Republicii Polone și Guvernul Republicii Filipine în ceea ce privește serviciile aeriene civile, semnat la Manila la 1 iulie 1993, denumit în continuare „Acordul Filipine-Polonia” în anexa 2;

               Anexa 2

               Lista articolelor din acordurile enumerate în anexa 1 și menționate la articolele 2-4 din prezentul acord

               (a) Desemnare:

               -
                     Articolul 3 din Acordul Filipine – Austria;

               -
                     Articolul 3 din Acordul Filipine – Belgia;

               -
                     Articolul III din Acordul Filipine – Republica Cehă;

               -
                     Articolul 3 din Acordul Filipine – Danemarca;

               -
                     Articolul 3 din Acordul Filipine – Suedia;

               -
                     Articolul 3 alineatul (1) din Acordul Filipine – Germania;

               -
                     Articolele 2 și 3 din Acordul Filipine – Grecia;

               -
                     Articolul III din Acordul Filipine – Ungaria;

               -
                     Articolul III din Acordul Filipine – Luxemburg;

               -
                     Articolul III din Acordul Filipine – Polonia;

               (b) Refuzul, revocarea, suspendarea sau limitarea autorizațiilor sau a permiselor:

               -
                     Articolul 3 din Acordul Filipine – Austria;

               -
                     Articolul 3 din Acordul Filipine – Belgia;

               -
                     Articolul III din Acordul Filipine – Republica Cehă;

               -
                     Articolul 3 din Acordul Filipine – Danemarca

               -
                     Articolul 3 din Acordul Filipine – Suedia;

               -
                     Articolul 3 alineatele (4), (5) și (6) prima teză din Acordul Filipine – Germania;

               -
                     Articolul 6 din Acordul Filipine – Grecia;

               -
                     Articolul IV din Acordul Filipine – Ungaria;

               -
                     Articolul III din Acordul Filipine – Luxemburg;

               -
                     Articolul III din Acordul Filipine – Polonia;

               (c) Siguranța:

               -
                     Articolul 6 din Acordul Filipine – Austria;

               -
                     Articolul 11 din Acordul Filipine – Belgia;

               -
                     Articolul X din Acordul Filipine – Republica Cehă;

               -
                     Articolul 11 din Acordul Filipine – Danemarca;

               -
                     Articolul 11 din Acordul Filipine – Suedia;

               -
                     Articolul 10 din Acordul Filipine – Germania;

               -
                     Articolul 4 din Acordul Filipine – Grecia;

               -
                     Articolul XIII din Acordul Filipine – Ungaria;

               -
                     Articolul XI din Acordul Filipine – Luxemburg;

               -
                     Articolul XII din Acordul Filipine – Polonia;

               (d) Impozitarea combustibilului pentru aviație:

               -
                     Articolul 7 din Acordul Filipine – Austria;

               -
                     Articolul 4 din Acordul Filipine – Belgia;

               -
                     Articolul IV din Acordul Filipine – Republica Cehă;

               -
                     Articolul 4 din Acordul Filipine – Danemarca;

               -
                     Articolul 4 din Acordul Filipine – Suedia;

               -
                     Articolul 4 din Acordul Filipine – Germania;

               -
                     Articolul 3 din Acordul Filipine – Grecia;

               -
                     Articolul V din Acordul Filipine – Ungaria;

               -
                     Articolul IV din Acordul Filipine – Luxemburg;

               -
                     Articolul IV din Acordul Filipine – Polonia;

               Anexa 3

               Lista celorlalte state menționate la articolul 2 din prezentul acord

               (a)
                     Republica Islanda (în temeiul Acordului privind Spațiul Economic European);

               (b)
                     Principatul Liechtenstein (în temeiul Acordului privind Spațiul Economic European);

               (c)
                     Regatul Norvegiei (în temeiul Acordului privind Spațiul Economic European);

               (d)
                     Confederația Elvețiană (în temeiul Acordului dintre Comunitatea Europeană și Confederația Elvețiană privind transportul aerian).


               COMISIA EUROPEANĂ
            Bruxelles, 7.3.2016
            COM(2016) 118 final
            2016/0065(NLE)
            Propunere de
            DECIZIE A CONSILIULUI
            privind poziția Uniunii în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               EXPUNERE DE MOTIVE

               1. Context

               Agenția pentru Drepturi Fundamentale a Uniunii Europene („agenția”) a fost instituită prin Regulamentul (CE) nr. 168/2007 al Consiliului
                  1
                („regulamentul”).

               În conformitate cu articolul 2 din regulament, obiectivul agenției este acela de a furniza asistență și expertiză privind drepturile fundamentale instituțiilor, organismelor, oficiilor și agențiilor relevante ale Uniunii și ale statelor membre, atunci când acestea pun în aplicare legislația Uniunii.

               În conformitate cu articolul 28 alineatul (1) din regulament, agenția este deschisă participării țărilor candidate în calitate de observatori. Articolul 28 alineatul (2) din regulament prevede că participarea în sine și modalitățile practice de participare se determină printr-o decizie a consiliului de asociere competent. Decizia indică în special natura, amploarea și modalitatea de participare a acestor țări la lucrările agenției, în cadrul stabilit la articolele 4 și 5 din regulament. Odată ce Consiliul de asociere adoptă această decizie, agenția va putea să examineze, în temeiul articolului 3 alineatul (1) din regulament, aspecte legate de drepturile fundamentale în țara candidată în cauză, în măsura în care acest lucru este necesar pentru alinierea progresivă a țării respective la legislația Uniunii.

               2. Propunerea de decizie

               Comisia propune Consiliului să adopte o decizie privind poziția Uniunii în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările agenției, precum și modalitățile participării. Propunerea de decizie cu articol unic prevede că poziția Uniunii este cea stabilită în proiectul de decizie a Consiliului de stabilizare și asociere UE - Republica Albania („proiectul de decizie”), anexat la decizia Consiliului. Propunerea pentru un astfel de proiect de decizie este, de asemenea, atașată la propunerea Comisiei. Aceasta respectă cerințele prevăzute la articolul 28 din regulament.

               În conformitate cu unul dintre principiile fundamentale care stau la baza regulamentului (și anume faptul că lucrările agenției sunt organizate în funcție de tematică, nu în funcție de țară), proiectul de decizie îi permite agenției să execute în Republica Albania misiunile prevăzute la articolele 4 și 5 din regulament.

               Proiectul de decizie prevede, de asemenea, ca Republica Albania să numească un observator și un observator supleant în Consiliul de administrație al agenției. Aceste persoane ar trebui să îndeplinească criteriile prevăzute la articolul 12 alineatul (1) din regulament. Acestea participă la lucrările Consiliului de administrație pe picior de egalitate cu membrii și membrii supleanți numiți de statele membre, însă nu au drept de vot.

               Proiectul de decizie include dispoziții referitoare la contribuțiile financiare ale Republicii Albania și la personal (anexa I). Proiectul de decizie este însoțit de o fișă financiară.

               Proiectul de decizie respectă Statutul funcționarilor Uniunii Europene („Statutul funcționarilor”) și Regimul aplicabil celorlalți agenți ai Uniunii Europene („Regimul aplicabil celorlalți agenți”), stabilite prin Regulamentul (CEE, Euratom, CECO) nr. 259/68 al Consiliului
                  2
               .

               2016/0065 (NLE)

               Propunere de

               DECIZIE A CONSILIULUI

               privind poziția Uniunii în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 352 coroborat cu articolul 218 alineatul (9),

               având în vedere propunerea Comisiei,

               întrucât:

               (1)Consiliul European de la Luxemburg din decembrie 1997 a făcut din participarea la agențiile Uniunii un mijloc de accelerare a strategiei de preaderare. Concluziile Consiliului European prevăd că „statele candidate pot participa la agențiile Uniunii, în urma unei decizii adoptate de la caz la caz”.

               (2)Regulamentul (CE) nr. 168/2007 al Consiliului privind înființarea Agenției pentru Drepturi Fundamentale a Uniunii Europene („regulamentul”) prevede faptul că agenția este deschisă participării țărilor candidate în calitate de observatori.

               (3)Republica Albania împărtășește obiectivele agenției stabilite în regulament și subscrie la misiunile agenției și la domeniile sale de activitate prevăzute la articolele 4 și 5.

               (4)Obiectivul final al Republicii Albania este aderarea la Uniunea Europeană, iar participarea la Agenția pentru Drepturi Fundamentale a Uniunii Europene va ajuta Republica Albania să îndeplinească acest obiectiv,

               DECIDE:

               Articol unic

               Poziția pe care urmează să o adopte Uniunea Europeană în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective ale participării este stabilită în proiectul de decizie a Consiliului de stabilizare și asociere UE - Republica Albania, care este anexat la prezenta decizie.

               Adoptată la Bruxelles,

                     Pentru Consiliu,

                     Președintele

                     (1)
                  Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene, JO L 53, 22.2.2007, p.1.

                     (2)
                  JO L 56, 4.3.1968, p. 1, modificat ultima dată prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013, JO L 287, 29.10.2013, p.15.

    ---documentbreak---

               COMISIA EUROPEANĂ
            Bruxelles, 7.3.2016
            COM(2016) 118 final
            ANEXĂ
            DECIZIA nr. .../ privind participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului
            care însoțește
            Decizia Consiliului
            privind poziția Uniunii în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               ANEXĂ

               DECIZIA nr. .../ privind participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               care însoțește

               Decizia Consiliului

               privind poziția Uniunii în cadrul Consiliului de stabilizare și asociere UE - Republica Albania în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               CONSILIUL DE STABILIZARE ȘI ASOCIERE UE - REPUBLICA ALBANIA,

               având în vedere Acordul de stabilizare și asociere dintre Uniunea Europeană, pe de o parte, și Republica Albania, pe de altă parte,

               având în vedere Regulamentul (CE) nr. 168/2007 al Consiliului privind înființarea Agenției pentru Drepturi Fundamentale a Uniunii Europene, în special articolul 28,

               întrucât:

               (1) Consiliul European de la Luxemburg din decembrie 1997 a făcut din participarea la agențiile Uniunii un mijloc de accelerare a strategiei de preaderare. Concluziile Consiliului European prevăd că „statele candidate pot participa la agențiile Uniunii, în urma unei decizii adoptate de la caz la caz”.

               (2) Republica Albania împărtășește obiectivele stabilite în ceea ce privește Agenția pentru Drepturi Fundamentale a Uniunii Europene („agenția”) și subscrie la domeniul de aplicare și la descrierea misiunilor agenției prevăzute în Regulamentul (CE) nr. 168/2007 al Consiliului.

               (3) Este oportun ca agenția să trateze, în temeiul articolului 3 alineatul (1) din Regulamentul (CE) nr. 168/2007 al Consiliului, aspecte legate de drepturile fundamentale din Republica Albania, în măsura în care acest lucru este necesar pentru alinierea progresivă a legislației acestei țări la dreptul Uniunii.

               (4) Prin urmare, Republicii Albania ar trebui să i se permită să participe în calitate de observator la lucrările agenției și ar trebui definite modalitățile acestei participări, inclusiv dispozițiile privind participarea la inițiativele puse în practică de agenție, contribuțiile financiare și personalul.

               (5) În conformitate cu articolul 12 alineatul (2) litera (a) și cu articolul 82 alineatul (3) litera (a) din Regimul aplicabil celorlalți agenți ai Uniunii Europene stabilit prin Regulamentul (CEE, Euratom, CECO) nr. 259/68 al Consiliului
                  1
               , directorul agenției poate autoriza, cu titlu de excepție, angajarea cetățenilor Republicii Albania care beneficiază pe deplin de drepturile lor civice,

               DECIDE:

               Articolul 1

               Republica Albania, în calitatea sa de țară candidată, participă ca observator în cadrul Agenției pentru Drepturi Fundamentale a Uniunii Europene, instituită prin Regulamentul (CE) nr. 168/2007 al Consiliului.

               Articolul 2

               (1) Agenția poate trata, în temeiul articolului 3 alineatul (1) din Regulamentul (CE) nr. 168/2007 al Consiliului, aspecte legate de drepturile fundamentale din Republica Albania, în măsura în care acest lucru este necesar pentru alinierea progresivă a legislației acestei țări la dreptul Uniunii.

               (2) În acest scop, agenția va putea executa în Republica Albania misiunile prevăzute la articolele 4 și 5 din Regulamentul (CE) nr. 168/2007 al Consiliului.

               Articolul 3

               Republica Albania contribuie financiar la activitățile agenției prevăzute la articolul 4 din Regulamentul (CE) nr. 168/2007 al Consiliului în conformitate cu dispozițiile din anexa la prezenta decizie.

               Articolul 4

               (1) Republica Albania numește un observator și un observator supleant care îndeplinesc criteriile prevăzute la articolul 12 alineatul (1) din Regulamentul (CE) nr. 168/2007 al Consiliului. Aceștia participă la lucrările Consiliului de administrație pe picior de egalitate cu membrii și membrii supleanți numiți de statele membre, însă nu au drept de vot.

               (2) Republica Albania numește un funcționar guvernamental în calitate de agent național de legătură, după cum se prevede la articolul 8 alineatul (1) din Regulamentul (CE) nr. 168/2007 al Consiliului.

               (3) În termen de patru luni de la intrarea în vigoare a prezentei decizii, Republica Albania comunică Comisiei Europene numele, calificările și datele de contact ale persoanelor menționate la alineatele (1) și (2).

               Articolul 5

               Datele furnizate agenției sau comunicate de către aceasta pot fi publicate și sunt puse la dispoziția publicului, cu condiția ca informațiile confidențiale să beneficieze în Republica Albania de același grad de protecție ca în cadrul Uniunii.

               Articolul 6

               Agenția beneficiază de aceeași capacitate juridică în Republica Albania ca cea acordată persoanelor juridice în temeiul dreptului Republicii Albania.

               Articolul 7

               Pentru a permite agenției și personalului acesteia să își îndeplinească misiunile, Republica Albania acordă privilegii și imunități identice cu cele cuprinse în articolele 1-4, 5, 6, 10-13, 15, 17 și 18 din Protocolul (nr. 7) privind privilegiile și imunitățile Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene.

               Articolul 8

               Părțile iau toate măsurile generale sau specifice necesare pentru a-și îndeplini obligațiile care le revin în temeiul prezentei decizii și le notifică Consiliului de stabilizare și asociere.

               Articolul 9

               Prezenta decizie intră în vigoare în prima zi a lunii următoare datei adoptării.

               ANEXA I

               CONTRIBUȚIA FINANCIARĂ A REPUBLICII ALBANIA ÎN CADRUL AGENȚIEI PENTRU DREPTURI FUNDAMENTALE A UNIUNII EUROPENE

               1.Contribuția financiară a Republicii Albania la bugetul Uniunii Europene în vederea participării la Agenția pentru Drepturi Fundamentale a Uniunii Europene (agenția), după cum se prevede la punctul 2, reprezintă totalitatea costurilor aferente participării pentru primii trei ani. Începând cu al patrulea an, sumele vor fi determinate în conformitate cu punctul 6.

               2.Contribuția financiară a Republicii Albania la bugetul Uniunii Europene pentru primii trei ani este următoarea:

                        Anul 1:

                        160 000 EUR

                        Anul 2:

                        163 000 EUR

                        Anul 3:

                        166 000 EUR

               3.Eventualul ajutor financiar din partea programelor de asistență ale Uniunii se va decide separat, în conformitate cu programul respectiv al Uniunii.

               4.Contribuția Republicii Albania va fi gestionată în conformitate cu Regulamentul financiar aplicabil bugetului general al Uniunii Europene.

               5.Cheltuielile de călătorie și de ședere suportate de reprezentanții și de experții din Republica Albania în scopul participării la lucrările agenției sau la reuniunile referitoare la punerea în aplicare a programului de lucru al agenției se rambursează de către agenție pe aceeași bază și conform procedurilor care sunt în prezent în vigoare pentru statele membre ale Uniunii Europene.

               6.După intrarea în vigoare a prezentei decizii și la începutul fiecărui an care urmează, Comisia va adresa Republicii Albania o solicitare de fonduri corespunzătoare contribuției sale în cadrul agenției, în conformitate cu prezenta decizie. Pentru primul an calendaristic al participării sale, Republica Albania va plăti o contribuție proporțională, calculată începând de la data participării sale până la sfârșitul anului. Pentru anii următori, contribuția se va stabili în conformitate cu tabelul de la punctul 2. Începând cu al patrulea an, contribuția va fi adaptată în funcție de orice creștere sau scădere a subvenției agenției, pentru a se menține analogia între contribuția Republicii Albania și bugetul agenției pentru UE-28. Contribuția poate fi, de asemenea, revizuită în următoarele exerciții financiare pe baza celor mai recente date statistice publicate de Oficiul de Statistică al Uniunii Europene (Eurostat).

               7.Această contribuție este exprimată în euro și trebuie vărsată într-un cont bancar în euro al Comisiei Uniunii Europene.

               8.Republica Albania își va plăti contribuția în conformitate cu solicitarea de fonduri pentru propria sa parte în termen de cel mult 30 de zile de la data la care Comisia trimite solicitarea de fonduri.

               9.Orice întârziere a plății contribuției duce la plata de către Republica Albania a unei dobânzi aplicabile sumei restante datorate la data scadenței. Rata dobânzii corespunde ratei practicate de Banca Centrală Europeană la data scadenței pentru operațiunile sale în euro, majorată cu 1,5 puncte procentuale.

               FIȘĂ FINANCIARĂ LEGISLATIVĂ

               (1)
                     CADRUL PROPUNERII/INIȚIATIVEI

                  1.1.
                     Denumirea propunerii/inițiativei

                  1.2.
                     Domeniul (domeniile) de politică în cauză în structura ABM/ABB

                  1.3.
                     Tipul propunerii/inițiativei

                  1.4.
                     Obiectiv(e)

                  1.5.
                     Motivele propunerii/inițiativei

                  1.6.
                     Durata și impactul financiar

                  1.7.
                     Modul (modurile) de gestiune preconizat(e)

               (2)
                     MĂSURI DE GESTIONARE

                  2.1.
                     Dispoziții în materie de monitorizare și de raportare

                  2.2.
                     Sistemul de gestiune și de control

                  2.3.
                     Măsuri de prevenire a fraudelor și a neregulilor

               (3)
                     IMPACTUL FINANCIAR ESTIMAT AL PROPUNERII/INIȚIATIVEI

                  3.1.
                     Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

                  3.2.
                     Impactul estimat asupra cheltuielilor

                  3.2.1.
                     Sinteza impactului estimat asupra cheltuielilor

                  3.2.2.
                     Impactul estimat asupra creditelor agenției

                  3.2.3.
                     Impactul estimat asupra resurselor umane ale agenției

                  3.2.4.
                     Compatibilitatea cu actualul cadru financiar multianual

                  3.2.5.
                     Contribuția terților

                  3.3.
                     Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

                  Decizia Consiliului privind poziția Uniunii în ceea ce privește participarea Republicii Albania în calitate de observator la lucrările Agenției pentru Drepturi Fundamentale a Uniunii Europene, precum și modalitățile respective, în cadrul stabilit prin Regulamentul (CE) nr. 168/2007 al Consiliului

               1.2.Domeniul (domeniile) de politică în cauză în structura ABM/ABB
                  2

                  Domeniul de politică:
                        33
                        „Justiție și consumatori”

                  Activitatea:
                        33 02
                        „Drepturi, egalitate și cetățenie”

               1.3.Tipul propunerii/inițiativei

               Propunerea/inițiativa se referă la o acțiune nouă

               1.4.Obiectiv(e)

               1.4.1.Obiectiv(e) strategic(e) multianual(e) al(e) Comisiei vizat(e) de propunere/inițiativă

                  Participarea Republicii Albania la lucrările agenției în calitate de observator va contribui la alinierea progresivă a legislației acestei țări la dreptul Uniunii și la pregătirea reușită pentru aderarea la Uniunea Europeană.

               1.4.2.Obiectiv(e) specific(e) și activitatea (activitățile) ABM/ABB în cauză

                  Obiectiv specific

                  Decizia propusă va permite Republicii Albania să participe la lucrările agenției în calitate de observator, iar agenției – să abordeze aspecte legate de drepturile fundamentale în Republica Albania.

                  Activitatea (activitățile) ABM/ABB în cauză:

                  33 02
                        „Drepturi, egalitate și cetățenie”

               1.4.3.Rezultatul (rezultatele) și impactul preconizate

               A se preciza efectele pe care propunerea/inițiativa ar trebui să le aibă asupra beneficiarilor vizați/ grupurilor vizate.

                  Participarea Republicii Albania la lucrările agenției în calitate de observator va contribui la alinierea progresivă a legislației acestei țări la dreptul Uniunii și la pregătirea reușită pentru aderarea la Uniunea Europeană.

               1.4.4.Indicatori de rezultat și de impact

               A se preciza indicatorii care permit monitorizarea punerii în aplicare a propunerii/inițiativei.

                  Decizia propusă va permite agenției să execute în Republica Albania misiunile prevăzute la articolele 4 și 5 din Regulamentul (CE) nr. 168/2007 al Consiliului („regulamentul”).

                  Indicatorii de performanță sunt un element central al activităților agenției de planificare, monitorizare, evaluare și raportare. Indicatorii prevăzuți în cadrul de evaluare a performanțelor (PMF) sunt utilizați pentru a evalua performanța generală a agenției. PMF conține indicatori utilizați la nivel de proiect care descriu rezultatele planificate pentru fiecare intervenție, precum și indicatori pe termen scurt, pe termen lung și orientativi, dintre care majoritatea sunt măsurați după finalizarea intervențiilor și, în special, a inițiativei planificate. Este important de subliniat că PMF este legat atât de planul strategic, cât și de programele de lucru anuale. PMFul agenției include o logică de intervenție și o listă de indicatori de performanță, împreună cu obiectivele, criteriile de apreciere, măsurile, sursele și instrumentele aferente. PMF reunește într-un cadru logic toate informațiile și datele referitoare la performanță. PMF-ul agenției este organizat într-un mod care sprijină analiza performanței (și anume, monitorizare și evaluare, precum și activități de raportare) la diferite niveluri ale agenției, respectiv la nivel de proiect, de activitate, de arie tematică și la nivelurile strategice; PMF va fi utilizat pentru a monitoriza punerea în aplicare a inițiativei. În special, indicatorii sunt diferențiați în funcție de nivelul de realizări (și anume, rezultat și impact pe termen scurt, pe termen lung și dorit) pentru fiecare nivel de activități prezentate în modelul logic. Indicatorii sunt identificați anual (și pentru activitățile ABM/ABB relevante vizate de inițiativă) în cadrul programelor operaționale de lucru ale agenției (documentul de programare), iar monitorizarea și evaluarea performanțelor sunt incluse în documentul relevant de raportare (raportul anual de activitate consolidat).

               1.5.Motivele propunerii/inițiativei

               1.5.1.Cerință (cerințe) de îndeplinit pe termen scurt sau lung

                  Decizia propusă ar trebui să-i permită Republicii Albania să participe la lucrările agenției în calitate de observator, iar agenției – să abordeze aspecte legate de drepturile fundamentale în Republica Albania, în limita domeniului de aplicare al Regulamentului (CE) nr. 168/2007 al Consiliului.

               1.5.2.Valoarea adăugată a implicării UE

                  Participarea Republicii Albania în calitate de observator la lucrările agenției va contribui la alinierea progresivă a legislației acestei țări la dreptul UE.

               1.5.3.Învățăminte desprinse din experiențe anterioare similare

                  Propunerea de Regulament (CE) nr. 168/2007 al Consiliului cuprindea o evaluare a impactului având ca obiect domeniul de aplicare geografic al activităților agenției.

                  Observatorul European al Fenomenelor Rasiste și Xenofobe (EUMC), precursorul Agenției pentru Drepturi Fundamentale a Uniunii Europene, a derulat proiecte PHARE în diferite țări candidate (în 2003 în cele 10 țări candidate care au aderat la UE în 2004, precum și în RO, BG, TR și HR), ceea ce s-a dovedit a avea un impact pozitiv atât pentru țările candidate, cât și pentru EUMC.

               1.5.4.Compatibilitatea și posibila sinergie cu alte instrumente corespunzătoare

                  O parte a costurilor aferente participării Republicii Albania vor fi suportate din Instrumentul de asistență pentru preaderare (IPA).

               1.6.Durata și impactul financiar

               Propunere/inițiativă în vigoare de la data intrării în vigoare a deciziei (a se vedea articolul 9) până la data aderării Republicii Albania la UE

               Impact financiar de la data intrării în vigoare a deciziei până la data aderării Republicii Albania la UE

               1.7.Modul (modurile) de gestiune preconizat(e)
                  3

               Gestiune indirectă, cu delegarea sarcinilor de execuție bugetară organismelor menționate la articolele 208 și 209 din Regulamentul financiar

               2.MĂSURI DE GESTIONARE

               2.1.Dispoziții în materie de monitorizare și de raportare

               A se preciza frecvența și condițiile aferente acestor dispoziții.

                  Activitatea Agenției pentru Drepturi Fundamentale a Uniunii Europene, inclusiv participarea țărilor candidate la activitățile agenției, este evaluată periodic conform cadrului stabilit prin Regulamentul (CE) nr. 168/2007 al Consiliului și ținând seama de cadrul multianual al agenției, precum și de documentele de programare ale acesteia.

               2.2.Sistemul de gestiune și de control

               2.2.1.Riscul (riscurile) identificat(e)

                  (1) Nivelul de cunoștințe al personalului privind piața în cauză.

                  (2) Probleme specifice legate de colectarea datelor privind drepturile fundamentale, din cauza lipsei de furnizori de servicii în acest domeniu pe piață.

                  (3) Impactul asupra procesului de achiziții cauzat de lipsa de furnizori de servicii pentru colectarea de date privind drepturile fundamentale.

                  (4) Impactul asupra rezultatelor cercetării cauzat de colectarea insuficientă de date sau de lipsa de date.

               2.2.2.Metoda (metodele) de control preconizată(e)

                  (1) Analizarea nivelului de cunoștințe, aptitudini și competențe necesar pentru punerea în aplicare a acțiunii și identificarea cursurilor de formare de care are nevoie personalul.

                  (2) Consolidarea monitorizării activităților contractorilor, în special dacă aceștia nu au experiență în furnizarea de date privind drepturile fundamentale.

               2.3.Măsuri de prevenire a fraudelor și a neregulilor

               A se preciza măsurile de prevenire și de protecție existente sau preconizate.

                  Pentru a combate frauda, corupția și alte activități ilegale, dispozițiile Regulamentului (UE, Euratom) nr. 883/2013 se aplică fără nicio restricție Agenției pentru Drepturi Fundamentale a Uniunii Europene.

                  Agenția aderă la Acordul interinstituțional din 25 mai 1999 dintre Parlamentul European, Consiliul Uniunii Europene și Comisia Comunităților Europene cu privire la investigațiile interne efectuate de Oficiul European de Luptă Antifraudă (OLAF) și aplică, fără întârziere, dispozițiile relevante în contextul strategiei antifraudă și al planului relevant de acțiune ale agenției.

                  Deciziile de finanțare și acordurile și instrumentele de aplicare care decurg din acestea prevăd în mod expres că, atât Curtea de Conturi, cât și OLAF pot efectua, dacă este cazul, controale la fața locului la beneficiarii fondurilor acordate de agenție, precum și la angajații care răspund de atribuirea fondurilor respective.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               Linii bugetare existente

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr Rubrica………………………...……….

                        Dif./ Nedif.
                           4

                        Țări AELS
                           5

                        Țări candidate
                           6

                        Țări terțe

                        În sensul articolului 21 alineatul (2) litera (b) din Regulamentul financiar

                        3

                        33,0206

                        Agenția pentru Drepturi Fundamentale a Uniunii Europene

                        Nedif.

                        NU

                        DA

                        NU

                        DA

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor

               milioane EUR (cu trei zecimale)

                        Rubrica din cadrul financiar
                        multianual

                        Număr

                        3 ..……………………………………………………………….

                        Agenția pentru Drepturi Fundamentale a Uniunii Europene

                        Anul
                        1

                        Anul
                        2

                        Anul
                        3

                        TOTAL

                        Titlul 1 - Cheltuieli cu personalul:

                        Angajamente

                        (1)

                        0,074

                        0,075

                        0,076

                        0,225

                        Plăți

                        (2)

                            0,074

                        0,075

                        0,076

                        0,225

                        Titlul 2 - Clădiri, echipamente și cheltuieli de funcționare diverse:

                        Angajamente

                        (1a)

                        0,020

                        0,021

                        0,021

                        0,062

                        Plăți

                        (2a)

                        0,020

                        0,021

                        0,021

                        0,062

                        Titlul 3 - Cheltuieli operaționale:

                        Angajamente

                        (3a)

                        0,066

                        0,067

                        0,069

                        0,202

                        Plăți

                        (3b)

                        0,066

                        0,067

                        0,069

                        0,202-

                        TOTAL angajamente
                        pentru Agenția pentru Drepturi Fundamentale a Uniunii Europene

                        Angajamente

                        =1+1a +3a

                        0,160

                        0,163

                        0,166

                        0,489

                        Plăți

                        =2+2a

                        +3b

                        0,160

                        0,163

                        0,166

                        0,489

               Costurile agenției vor fi acoperite prin veniturile alocate provenite din contribuția financiară a țării candidate.

                        Rubrica din cadrul financiar
                        multianual

                        5

                        „Cheltuieli administrative”

               milioane EUR (cu trei zecimale)

                        Anul
                        1

                        Anul
                        2

                        Anul
                        3

                        TOTAL

                        Comisia

                        •Resurse umane

                        0,067

                        0,067

                        0,067

                        0,201

                        • Alte cheltuieli administrative

                        TOTAL Comisia

                        Credite

                        0,067

                        0,067

                        0,067

                        0,201

                        TOTAL angajamente
                        în cadrul RUBRICII 5
                        din cadrul financiar multianual

                        (Total angajamente = Total plăți)

                        0,067

                        0,067

                        0,067

                        0,201

               milioane EUR (cu trei zecimale)

                        Anul
                        1

                        Anul
                        2

                        Anul
                        3

                        TOTAL

                        TOTAL angajamente
                        în cadrul RUBRICILOR 1-5
                        din cadrul financiar multianual

                        Angajamente

                        0,227

                        0,230

                        0,233

                        0,690

                        Plăți

                        0,227

                        0,230

                        0,233

                        0,690

               3.2.2.Impactul estimat asupra creditelor FRA

               Propunerea/inițiativa implică utilizarea de credite operaționale în valoare de 0,066 milioane EUR

               Participarea Republicii Albania la lucrările agenției în calitate de observator va permite agenției să abordeze aspecte legate de drepturile fundamentale în această țară, în limita domeniului de aplicare al articolului 3 alineatul (1) din Regulamentul (CE) nr. 168/2007 al Consiliului, în măsura în care acest lucru este necesar pentru alinierea progresivă a legislației acestei țări la dreptul Uniunii. Misiunile pe care agenția le poate efectua sunt stabilite la articolul 4 din Regulamentul (CE) nr. 168/2007 al Consiliului și domeniile sale de interes sunt definite în cadrul multianual al agenției, în conformitate cu articolul 5 din Regulamentul (CE) nr. 168/2007 al Consiliului.

               3.2.3.Impactul estimat asupra resurselor umane ale FRA

               3.2.3.1.Sinteză

               Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anul
                        1

                        Anul
                        2

                        Anul
                        3

                        TOTAL

                        Funcționari (grade AD)

                        Funcționari (grade AST)

                        Agenți contractuali

                        1

                        1

                        1

                        1

                        Agenți temporari

                        Experți naționali detașați

                        TOTAL

                        1

                        1

                        1

                        1

               3.2.3.2.Necesarul de resurse umane estimat pentru Comisie

               Propunerea/inițiativa implică utilizarea de resurse umane în cadrul Comisiei, conform explicațiilor de mai jos:

               Estimarea trebuie exprimată în valoare întreagă (sau cel mult cu o zecimală)

                        Anul
                        1

                        Anul
                        2

                        Anul
                        3

                        Posturi din schema de personal (funcționari și agenți temporari)

                        XX 01 01 01 (la sediu și în birourile de reprezentare ale Comisiei)

                        0,5

                        0,5

                        0,5

                        XX 01 01 02 (în delegații)

                        XX 01 05 01 (cercetare indirectă)

                        10 01 05 01 (cercetare directă)

                        •Personal extern (în echivalent normă întreagă - ENI)
                           7

                        XX 01 02 01 (AC, END, INT din „pachetul global”)

                        XX 01 02 02 (AC, AL, END, INT și JED în delegații)

                        XX 01 04 yy
                           8

                        - la sediu
                           9

                        - în delegații

                        XX 01 05 02 (AC, END, INT - cercetare indirectă)

                        10 01 05 02 (AC, END, INT - cercetare directă)

                        Alte linii bugetare (a se preciza)

                        TOTAL

                        0,5

                        0,5

                        0,5

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale DG-urilor în cauză alocate deja pentru gestionarea acțiunii și/sau realocate intern în cadrul DG-urilor, completate, după caz, prin resurse suplimentare ce ar putea fi alocate DG-urilor care gestionează acțiunea în cadrul procedurii de alocare anuală și în lumina constrângerilor bugetare.

               Descrierea sarcinilor care trebuie efectuate:

                        Funcționari și personal temporar

                        Sarcinile administrative, financiare și juridice care țin de participarea Republicii Albania la lucrările agenției în calitate de observator

                        Personal extern

                        NA

               3.2.4.Compatibilitatea cu actualul cadru financiar multianual

               Propunerea/inițiativa este compatibilă cu cadrul financiar multianual existent.

               3.2.5.Contribuția terților

               Propunerea/inițiativa prevede cofinanțare, estimată în cele ce urmează:

               milioane EUR (cu trei zecimale)

                        Anul
                        1

                        Anul
                        2

                        Anul
                        3

                        Total

                        Republica Albania

                        0,160

                        0,163

                        0,166

                        0,489

                        TOTAL credite cofinanțate

                        0,160

                        0,163

                        0,166

                        0,489

               3.3.Impactul estimat asupra veniturilor

               Propunerea/inițiativa are următorul impact financiar:

               ◻
                     asupra resurselor proprii

               ⌧
                     asupra diverselor venituri

               milioane EUR (cu trei zecimale)

                        Linia bugetară pentru venituri:

                        Credite disponibile pentru exercițiul financiar în curs

                        Impactul propunerii/inițiativei
                           10

                        Anul
                        1

                        Anul
                        2

                        Anul
                        3

                        Articolul 603.1

                        0,160

                        0,163

                        0,166

               Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

                  33.02.06

               A se preciza metoda de calcul a impactului asupra veniturilor.

                  A se vedea anexa I la decizie.

                     (1)
                  JO L 56, 4.3.1968, p. 1, modificat ultima dată prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013, JO L 287, 29.10.2013, p.15.

                     (2)
                  ABM (activity based management): gestiune pe activități; ABB (Activity Based Budgeting): întocmirea bugetului pe activități.

                     (3)
                  Explicațiile privind modurile de gestiune, precum și trimiterile la Regulamentul financiar sunt disponibile pe site-ul BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                  .

                     (4)
                  Dif. = credite diferențiate / Nedif. = credite nediferențiate.

                     (5)
                  AELS: Asociația Europeană a Liberului Schimb.

                     (6)
                  Țările candidate și, după caz, țările potențial candidate din Balcanii de Vest.

                     (7)
                  AC= agent contractual; AL= agent local; END= expert național detașat; INT = personal pus la dispoziție de agenți de muncă temporară; JED = expert tânăr în delegații.

                     (8)
                  Subplafonul pentru personal extern acoperit din creditele operaționale (fostele linii „BA”).

                     (9)
                  În special pentru fondurile structurale, Fondul european agricol pentru dezvoltare rurală (FEADR) și Fondul european pentru pescuit (FEP).

                     (10)
                  În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25 % pentru costuri de colectare.